Proiect

**GUVERNUL REPUBLICII MOLDOVA**

**H O T Ă R Î R E** nr.\_\_\_\_\_

din „\_\_\_\_ „\_\_\_\_\_\_\_\_\_\_2014

Chişinău

**Cu privire la construcţia unor blocuri locative**

În conformitate cu prevederile art.8 din Codul funciar nr.828-XII din 25 decembrie 1991 (republicat în Monitorul Oficial al Republicii Moldova, 2001, nr.107, art.817), cu modificările şi completările ulterioare, art.6 1, 3, 5 din Legea nr.91-XVI din 5 aprilie 2007 privind terenurile proprietate publică şi delimitarea lor (Monitorul Oficial al Republicii Moldova, 2007, nr.70-73, art. 316), art. 4, 5, 6 din Legea nr.121-XVI din 4 mai 2007 privind administrarea şi deetatizarea proprietăţii publice (Monitorul Oficial al Republicii Moldova, 2007, nr. 90-93, art. 401), cu modificările ulterioare

**HOTĂRĂŞTE:**

1. Se permite separarea porţiunilor de teren din str. Testemiţeanu, 29/1 cu suprafaţa de 0,410 ha şi din str.Burebista, nr.93 cu suprafaţa de **0,** 4879 ha**,** necesare pentru construcţia unor blocuri locative, aflate în prezent în folosinţa IMSP Institutul de Cardiologie şi IMSP Institutul Mamei şi Copilului, în conformitate cu legislaţia de urbanism şi amenajarea teritoriului.

2. Se transmite din domeniul public în domeniul privat al statului terenurile din str. Testemiţeanu, nr. 29/1 cu suprafaţa de 0, 3169 ha, şi din str. Burebista, nr.93, cu suprafaţa de 04879, ha, necesare pentru construcţia unor blocuri locative, aflate în prezent în folosinţa IMSP Institutul de Cardiologie şi IMSP Institutul Mamei şi Copilului

3. Se acceptă propunerea Ministerului Sănătăţii privind utilizarea terenurilor nominalizate în punctul 1 şi 2 al prezentei hotărîri, în scopul proiectării şi construcţiei blocurilor locative cu multe etaje pentru angajaţii IMSP Institutul de Cardiologie, IMSP Institutul Mamei şi Copilului, precum şi altor instituţii medicale, din sursele persoanelor fizice şi din alte surse neinterzise de legislaţia în vigoare.

4. Ministerul Sănătăţii va monitoriza toate etapele de implementare a prezentei hotărîri şi va fi responsabil pentru corectitudinea perfectării tuturor documentelor.

5. Agenţia Relaţii Funciare şi Cadastru în comun cu Ministerul Sănătăţii, vor opera modificările necesare în documentaţia de inventariere tehnică în conformitate cu prevederile prezentei hotărâri.

**Prim-ministru Iurie LEANCĂ**

**Contrasemnează:**

Viceprim ministru, Ministrul Economiei Valeriu LAZĂR

Ministrul Sănătăţii Andrei USATÎI